Niclasen var innvalgt på Lagtinget fra Vágar fra 1914 til sin død. Han hadde i begynnelsen uklare partisympatier, men ble en markant selvstyremann. Politisk skal han ha vært inspirert av den økonomiske moderniseringen gjennom havne- og veiutbygging som han hadde sett på Orknøyene, hvor han drev handel som ung. Etter at Niclasen døde i 1920, ble Poul Joensen valgt til nytt medlem for resten av året. Niclasen var også formann i Miðvágurs sognestyre (kommunestyre) fra 1915 til sin død. Han døde på amtshospitalet i Tórshavn, like før han fylte 50 år, etter et par måneders sykdom.